TV1 maanantaina 31.10.2016 klo 21.30 - 22.55, uusinta lauantaina 12.11. klo 12.35

Yle Areenassa 30 päivää

Suomalainen luolasukellusryhmä kohtaa pahimman painajaisensa, kun kaksi ryhmän jäsentä menehtyy syvälle luolaan Norjassa.

Onnettomuudesta selvinneet sukeltajat päättävät koota oman pelastusryhmän ja hakea menehtyneet ystävänsä luolasta pois sen jälkeen, kun kansainvälisesti koordinoitu nosto-operaatio todetaan liian vaaralliseksi.

Hengenvaarallinen sukellus joudutaan suorittamaan sekä viranomaisilta että uutisvälineiltä salassa.

Patrik Grönqvist Dokumentti salaisesta sukellusoperaatiosta Norjassa. Kuva: Jarkko Virtanen Vesa Rantanen Dokumentti salaisesta sukellusoperaatiosta Norjassa. Kuva: Jarkko Virtanen

Kai Känkänen Dokumentti salaisesta sukellusoperaatiosta Norjassa. Sami Paakkarinen Dokumentti salaisesta sukellusoperaatiosta Norjassa. Kuva: Jarkko Virtanen

Äärimmäiset olosuhteet

Sukeltajat Patrik Grönqvist, Vesa Rantanen, Kai Känkänen ja Sami Paakkarinen ovat kokeneita ammattilaisia, jotka ovat tehneet luolasukelluksia jo vuosien ajan.

Tämänkertaista sukellusta ei kuitenkaan voi verrata aiempiin. He joutuvat kohtaamaan menehtyneet ystävänsä äärimmäisissä olosuhteissa, joista ovat itse selvinneet hengissä vain muutamia viikkoja aiemmin. Ryhmä on kuitenkin luvannut menehtyneiden omaisille tuoda ystävänsä takaisin kotiin.

Dokumenttielokuvassa salaista nosto-operaatiota seurataan useiden kameroiden avulla sukeltajien rinnalla, veden pinnalla sekä syvällä pinnan alla. Dokumentti on tarina hengenvaarallisesta operaatiosta ja pyyteettömästä ystävyydestä, jossa kaveria ei jätetä, edes oman hengen uhalla

Käsikirjoitus ja ohjaus: Juan Reina. Tuotanto: Monami Agency Oy, 2016.